El Consell Municipal de Participació Ciutadana presenta a María Zapater, Síndica de Greuges de Burjassot
2025-07-24

El Saló de Plens de l’Ajuntament de Burjassot ha acollit una nova sessió del Consell Municipal de Participació Ciutadana la qual, després de l’aprovació de l’acta de la sessió anterior, es va celebrar amb un únic punt del dia: la presentació de la nova figura municipal de la Sindicatura de Greuges i de la persona que ha assumit aqueix càrrec, després de la seua aprovació pel Ple Municipal, María Zapater Cosín.

Tant l’alcalde de Burjassot, Rafa García com el regidor Roc Senent, van intervenir al principi de la sessió per a ressaltar la rellevància que té per a Burjassot disposar amb la figura de la Sindicatura de Greuges, com una eina més al servei de la ciutadania, per a vetlar pel compliment i respecte dels drets i llibertats dels veïns i veïnes en la seua relació amb l’administració local.

A continuació va ser la pròpia María Zapater, que ostentarà el càrrec durant els pròxims quatre anys des de la seua aprovació pel Ple, qui es va presentar personalment a totes les persones presents en el Saló d’Actes. Durant la seua intervenció, va explicar quines són les seues principals funcions, en quins casos els ciutadans poden dirigir-se a ella, així com quin horari d’atenció al públic ja està seguint, en el seu despatx assignat, en la primera planta del consistori.

Més informació sobre la Sindicatura d Municipal de Greuges, punxant ACÍ.